ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

4 ΝΟΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 25 στρεμμάτων στη θέση «Κά¬ 
μπος» περιφ. Κοινότητας Λόγγου. 

Καθορισμός των ορίων του αιγιαλού και δημιουργία ζώνης παραλίας 
στη θέση «ΚΟΥΚΟΥΛΕΪΚΑ Κοινότητας Λαύκου Μαγνησίας. . 

Καθορισμός των ορίων του αιγιαλού και δημιουργία ζώνης παραλίας 
στη θέση «Κατσιβέλια Αζάπικο» Ν. Μαρμαρά Χαλκιδικής. . .. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών, και χρρήγηση οικοδομικών 
αδειών στο οικοδομικό τετράγωνο που περικλείεται από τους 
δρόμους Ειρήνης - Δημοκρατίας - Λαχανά - 28ης Οκτωβρίου 
της Κοινότητας Ν. Επιβατών Ν. θεσ/νίκης για την τροποποί¬ 
ηση του Ρ.Σ. στο ΟΤ 39 με τη διάνοιξη οδού που θα ενώνει 
την οδό Δημοκρατίας με την οδό 28ης Οκτωβρίου. 4 

Αναστολή οικοδομικών εργασιών και χορήγησης οικοδομικών αδειών 
στο οικοδομικό τετράγωνο που περικλείεται από τους δρόμους θήχης 
- Παρασκευοπούλου - Φωκαίας - Βουλγαροκτόνου του Δήμου Καλα¬ 
μαριάς, για τη δημιουργία σχολείου και οικοδομήσιμου χώρου. . . 5 


ΑΝΑΚΟΙΝΩΣΕΙΣ 

Παρακατάθεσης αποζημιώσεως λόγω ρυμοτομίας. 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 3036 (1) 


Κήρυξη αναδασωτέας έκτασης 25 στρεμμάτων στη θέση «Κάμπος» περιφ. 
Κοινότητας Λόγγου. 

Ο ΝΟΜΑΡΧΗΣ ΙΩΑΝΝΙΝΓΝ 
' Εχοντας υπόψη: 

1. Τις διατάξεις για διοικητική αποκέντρωση. 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κλπ. και 
ειδικότερα: 

α) Του άρθρου 41 παρ. 1 β) του άρθρου 38 παρ. 1. 

1 4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθ. 7246/10.10.1986 πρόταση του Δασαρχείου Ιωαν- 
3 νίνων με την οποία προτείνει να κηρυχθεί αναδασωτέα έκταση 25 
στρεμμάτων κοινοτικού δάσους Κοινότητας Λόγγου, γιατί αποτε¬ 
φρώθηκε από πυρκαϊά αποφασίζουμε: 

Κηρύσσουμε αναδασωτέα με σκοπό να επανέλθει στην προτέρα της 
κατάσταση με φυσική αναγέννηση έκταση Κοινοτικού δάσους εμβαδού 
είκοσι πέντε στρεμμάτων (25) στρέμματα) που βρίσκεται στη θέση 
«Κάμπος» περιφ. Κοινότητας Λύγγου Ιωαννίνων. 

Προσδιορίζεται από τα στοιχεία Α- Β- Γ- Δ- Ε- Ζ- Η- θ- Ι-Κ- Α και 
έχει όρια: 

Ανατολικά: Με κοινοτικό δάσος Λύγγου. 

Δυτικά: Με αγρούς - Κληροτεμάχια αγροκτήματος Λύγγου. 
Βόρεια: Με Κοινοτικό δάσος Λύγγου. 

Νότια: Ομοίως ως άνω, όπως φαίνεται στο συνημμένο διάγραμμα 
που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ιωάννινα, 21 Οκτωβρίου 1986 

Ο Νομάρχης 
ΒΑΣ. ΑΝΑΣΤΑΣΙΟΥ 

Αριθ. Ν,Π. 273 (2 ) 

Καθορισμός των ορίων του αιγιαλού και δημιουργία ζώνης παραλίας 

στη θέση «ΚΟΥΚΟΥΛΕΪΚΑ» Κοινότητας Λαύκου Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλοΰ και παραλίας» όπως τροποποιήθηκαν και συμπληρώθη¬ 
καν με τις διατάξεις α) του άρθρου 13 του Ν. 1078/1980 και 8) 
του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την από 9.5.1986 έκθεση « της Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή ΚΟΥΚΟΥ- 
ΛΕΙΚΑ Κοινότητας Λαύκου Μαγνησίας και το από τον Απρίλιο 1986 
με κλίμακα 1:500 τοπογραφικό διάγραμμα του αγρονόμου τοπογρά- 
φου μηχανικού Γιάννη Πνιγούρα που θεωρήθηκε την 9.5.1986 από 
τη Διεύθυνση Τεχνικών Υπηρεσιών της Νομαρχίας Μαγνησίας και 
συνοδεύει την έκθεση της προαναφερομένης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 187.2/420/1986 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1955 
(ΦΕΚ 97/Α/1955 «περί διοικητικής αποκεντρώσεως» σε συνδυασμό 
με τις διατάξεις του από 28.6.1955 Β. Δ/τος «περί εξαιρέσεως από 
της κατά το άρθρο 1 παράγραφος 1 του Ν. 3200/1955 αρμοδιότητος 
των Νομαρχών αντικειμένων τινων αρμοδιότητος του Υπουργού Οικονο¬ 
μικών», του Β.Δ. 704/1970 και του άρθρου 1 παράγραφος 5, του 
11.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις Περιφερειακές Αρχές 
διανομαρχιακού επιπέδου, αποφασίζουμε: 

Επικυρώνουμε την από 9.5.1986 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας 
καθώς και το από 9.5.1986 τοπογραφικό διάγραμμα που την συνο¬ 
δεύει, το οποίο συντάχθηκε από τον Γιάννη Πνιγούρα τοπογράφο μηχα¬ 
νικό, με κλίμακα 1:500 και θεωρήθηκε την 9.5.1986 από την Διεύ¬ 
θυνση Τεχνικών Υπηρεσιών της Νομαρχίας Μαγνησίας επί του οποίου 
η πιο πάνω Επιτροπή με κόκκινη γραμμή καθόρισε τα όρια του αιγιαλού 
στη θέση «ΚΟΥΚΟΥΛΕΪΚΑ» κοινότητας Λαύκου νομού Μαγνησίας 
και με κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Βόλος, 23 Οκτωβρίου 1986 
Ο Νομάρχης 

ΕΥΡΙΠΙΔΗΣ ΚΑΦΑΝΤΑΡΗΣ 


ΕΚΘΕΣΗ ΤΗΣ ΕΠΙΤΡΟΠΗΣ 
ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 

(άρθρο 74 του Π.Δ. 636/77 όπως αναμορφώθηκε με την 0.208/181/26. 

4.1982 κοινή Υπουργική απόφαση ΦΕΚ 214/26.4.82 τ. Β'). 

Για. τον καθορισμό για πρώτη φορά των ορίων του Αιγιαλού και της 
παραλίας στην περιοχή Κοντολαΐκα Κοινότητας Λαύκου νομού Μαγνησίας. 

Στον Βόλο την 9.5.86 οι υπογεγραμμένοι: 

1. Βασίλειος Παπαναστασίου οικον. έφορος Β' Βόλου σαν πρόεδρος. 

2. Ευάγγελος Καλαμπαλίκης υπολιμενάρχης Βόλου και 

3. Δογκάκης Νικόλαος δ/ντής Τ.Υ.Ν. Μαγνησίας σαν μέλη αποτε- 
λούντες την επιτροπή της παρ. 9 του άρθρου 1 του κεφαλαίου Β' ττκ: 
0.208/181/26.4.82 (ΦΕΚ 214/26.4.82 τ. Β') Κοινής απόφασης 
των υπουργών Προεδρίας Κυβερνήσεως και Οικονομικών «Περί αναμόρ¬ 
φωσης συλλογικών οργάνων γνωμοδοτικής και αποφασιστικής αρμοδιό¬ 
τητας του Υπουργείου Οικονομικών συγκληθείσα με την 3332/24. 
10.86 εντολή του Προέδρου αυτής, μεταβήκαμε επί τόπου στην προανα- 
φερόμενη περιοχή την 9.5.86 και αφού λάβαμε υπ’ όψη: 

1. Τις διατάξεις των άρθρων 1 μέχρι 7 του Α.Ν. 2344/40 
«περί αιγιαλού και παραλίας» όπως τροποποιήθηκαν και συμπλη¬ 
ρώθηκαν με τις διατάξεις α) του άρθρου 13 του Ν. 1078/80 και 
β) του άρθρου 23 του Ν. 1337/83. 


2. Το από Απρίλιο 1986 τοπογραφικό διάγραμμα της περιοχής με 
κλίμακα 1:500 του τοπογράφου μηχανικού Γιάννη Πνιγούρα αφού ελέχθηκε 
και θεωρήθηκε από τη Δ/νση Τεχνικών Υπηρεσιών νομού Μαγνησίας. 

3. Τη σχηματισθείσα αντίληψη από την επιτόπια μετάβαση για το 
πλάτος της βρέχόμενης ζώνης ξηράς και λοιπά συναφή στοιχεία δηλαδή 
α) Το ημιορεινό της περιοχής β) το βάθος του θαλάσσιου χώρου και 
γ) το ανάπτυγμα του πελάγους σε σχέση με την έκταση και την 
συχνότητα των ανέργων, αποφασίζουμε: 


Καθορίζουμε στο παραπάνω τοπογραφικό διάγραμμα 

1. Την οριογραμμή του αιγιαλού με ερυθρά συνεχή πολυγωνική γραμμή 

2» 3,.20, 21 της οποίας οι κορυφές εξασφαλίζονται με ορθογώνιες 

συντετ/μένες. 


2. Την οριογραμμή της παραλίας για την εξυπηρέτηση των σκο¬ 
πών των άρθρων 6, 7 του Α.Ν. 2344/40 με κίτρινη συνεχή πολυ¬ 
γωνική γραμμή 1 ,2,3, .20 , 21 ’ σε σταθερή απόσταση 

ΙΟμ. από την οριογραμμή του αιγιαλού. 


Η Επιτροπή 
Ο Πρόεδρος 

ΒΑΣ. ΠΑΠΑΝΑΣΤΑΣΙΟΥ 
Οικ. Έφορος Β' Βόλου 

Τα μέλη 

1. Ευάγγ. Καλαμπαλίκης 
2. Νικόλαος Δογκάκης 

τοηοΓΡΑΦίκο διαγραμμα 

ΚΑΘΟΡΙΣΜΟΥ ΟΡΙΩΝ Α1ΓΙΑΛΟΤ-ΠΑΡΑΛΙΑ! 
ΠΕΡΙΟΧΗ ΚΟΥΚΟΥΛΑ! ΐκΑ ΕΝΔΙΑΦΕΡΟΜΕΝΟΣ, παλλα Αικατερίνη 
ΚΟΙΝΟΤΗΤΑ λαυκου 
ΕΠΑΡΧΙΑ βολου 
ΑΡΜΟΔΙΑ ΟΙΚ. ΕΦΟΡΙΑ Β' βολου 
ΝΟΜΑΡΧΙΑ ΗΑΓΝΜΙΙΑΙ 

ΚΛΙΜΑΚΑ 1*500 

ΤΡΙΓΩΝΟΜΕΤΡΙΚΗ ΕΞΑΡΤΗΣΗ κρατικό τριγονομΕτρικο λικτυο 
ΥΨΟΜΕΤΡΙΚΗ ΑΦΕΤΗΡΙΑ η ιταιη £3 
ΚΕΝΤΡΟΥ ΦΥΛΛΟΥ ΧΑΡΤΟΥ ι 50000 αργαλαιτη 

φ«39»ΐ5' λ*-0*45 

ΜΕΘΟΔΟΣ ΑΠΟΤΥΠΩΣΕΩΣ ταχυμετρία 
ΧΡΟΝΟΛΟΓΙΑ ΑΠΟΤΥΠΩΣΕΩΣ απριλης ι 9 β6 





Ο 

ΣΥΝΤΑΞΑΣ ΜΗΧΑΝΙΚΟΣ 



ΑΠΟΕΠΑΙΜΑ ΧΑΡΤΟΥ 1 50000 



/ 


Συγτίταγμινος »ορυ*υν οδίκΟΐυς 

°/ β 

X 

* 

Η 

£1 

11.03.28 

19 449.13 

ι.5η 

£2 

11.244.20 

19 369,60 

1 ,ΙΗ 

£1 

11295.ΖΒ 

19 32*56 

1 . 12 

14 

11.258.37 

19 2 37,10 

2.05 

£5 

11 163.15 

19.232.23 

2.74 

χ« 

11032.62 

19.267.59 

7.87 

ι? 

10.965,11 

19 290.54 

3.25 














ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ^ ΤΕΤΑΡΤΟ ) 








3.24 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 5041 (3) 

Καθορισμός των ορίων του αιγιαλού και δημιουργία ζώνης παραλίας 
στη θέση «Κατσιβέλια Αζάπικο» Ν. Μαρμαρά Χαλκιδικής, 

Ο ΝΟΜΑΡΧΗΣ ΧΑΛΚΙΔΙΚΗΣ 
' Εχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 «περί 
αιγιαλού και παραλίας», όπως τροποποιήθηκαν και συμπληρώθηκαν με τις 
διατάξεις: 

α) Του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τεύχος Β’) 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και αποφα¬ 
σιστικής αρμοδιότητας του Υπουργείου Οικονομικών». 

3. Την έκθεση της «Επιτροπής καθορισμού των ορίων του αιγιαλού 
και παραλίας και θέσεων αμμοληψίας» που καθόρισε τα όρια του 
αιγιαλού της παραλίας στην περιοχή Κατσιβέλια Αζάπικο Ν. Μαρμαρά 
Χαλκιδικής και το από Ιούνιο 1985 με κλίμακα 1:500 τοπογραφικό 
διάγραμμα των Τοπογράφων μηχανικών Ιωάννη Δούκα και Παρασκ. 
Σαββαΐδη Γεωτεχνική Ο.Ε., που θεωρήθηκε την 12/7/1985 από τη 
Διεύθυνση Τεχνικών Υπηρεσιών της Νομαρχίας Χαλκιδικής και συνο¬ 
δεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 187/2/396/27.8.1986 έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α 1955) «περί διοικητικής αποκεντρώσεως» 
σε συνδυασμό με τις διατάξεις του από 28.6.1955 Β. Δ/τος «περί 
εξαιρέσεως από της κατά το άρθρο 1 παράγραφος 1 του Ν. 
3200/1955 αρμοδιότητος των Νομαρχών αντικειμένων τινών αρμο- 
διότητος του Υπουργού Οικονομικών» του Β.Δ. 704/1970 και του 
άρθρου 1 παράγραφος 5 του Π.Δ. 71/25.2.1984, σχετικά με τη 
μεταβίβαση αρμοδιοτήτων του Υπουργού Οικονομικών στους Νομάρ¬ 
χες και στις περιφερειακές Αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 21.1.1986 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας 
καθώς και το από Ιούνιος 1985 τοπογραφικό διάγραμμα που την 
συνοδεύει, το οποίο συντάχθηκε από την ΟΕ Εταιρεία Γεωτεχνική 
μηχανικό με κλίμακα 1:500 και Θεωρήθηκε την 12.7.1985 από τη 
Διεύθυνση Τεχνικών Υπηρεσιών της Νομαρχίας Χαλκιδικής επί του 
οποίου η πιο πάνω Επιτροπή με κόκκινη γραμμή καθόρισε τα όρια 
του αιγιαλού στη θέση Κατσιβέλια Αλάπικο Ν. Μαρμαρά Χαλκιδικής 
και με κίτρινη γραμμή τα όρια της παραλίας στην ίδια θέση. 

Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1978/1983. 

Πολύγυρος, 1 Οκτωβρίου 1986 

Ο Νομάρχης 
ΓΙΩΡΓΟΣ ΚΙΡΚΟΣ 


ΕΚΘΕΣΗ 

Της Επιτροπής καθορισμού των οριογραμμών αιγιαλού - παραλίας - πα¬ 
λαιού αιγιαλού σύμφωνα με τις διατάξεις του άρθρου 74 Π.Δ. 

636/1977. 

Καθορισμός για πρώτη φορά των ορίων αιγιαλού κλπ. στην τοποθε¬ 
σία Κατσιβέλια ΑΖΑΠΙΚΟ Ν. Μαρμαρά Χαλ/κής μπροστά από την 
ιδιοκτησία Ζάχου - Ρετζέπη Ηλία. 

Πολύγυρος, 21 Ιανουάριου 1986 οι υπογεγραμμένοι: 

1. Κων/νος Ορφανίδης αναπλ. Οικον. Εφόρου Πολυγύρου ως πρόεδρος. 

2. Γρηγορόπουλος Χρήστος αναπλ. Δ.Τ.Υ.Ν. σαν μέλος. 

3. Κυπριαδάκης Νικόλαος αναπλ. Λιμενάρχη θεσ/νίκης σαν μέ¬ 
λος, που αποτελούν την επιτροπή καθορισμού των ορίων αιγιαλού- 
παραλίας κλπ. δυνάμει του άρθρου 74 Π.Δ. 636/1977 και της 
αριθ. πρωτ. 5812/84 απόφασης του Νομάρχη Χαλκιδικής (αρθρ. 
63 παρ. 1 του Π.Δ. 636/77) που συγκλήθηκε ύστερα από την 
αριθ. πρωτ. 2673/85 εντολή του Προέδρου της κάναμε αυτοψία 
στην παραπάνω περιοχή την 10.7.85. 

Αφού πήραμε υπόψη: 

1. Την από 1.7.85 αίτηση του Ζάχου I. και Ρετζεπή Ηλία στην οποία 
ζητείται ο καθορισμός των ορίων του αιγιαλού κλπ. στην περιοχή αυτή. 

2. Το τοπογραφικό υψομετρικό διάγραμμα που συντάχθηκε τον 
Ιούνιο 1985 από την Ο.Ε. ΓΕΩΜΕΤΡΙΚΗ, Μητσαίων 9, Θεσσα¬ 
λονίκη, σε 1 πινακίδα με κλίμακα 1:500 ελέχθηκε την 10.7.85 
από τον υπάλληλο της Δ.Τ.Υ.Ν. Χρήστο Γρηγορόπουλο και θεωρή¬ 
θηκε τήν 12.7.85 Ν. 719/1977. 

3. Τις διατάξεις του Α.Ν. 2344/1940 όπως τροποποιήθηκε και 
τη σχετική δικαστηριακή ή διοικητική νομολογία. 

Την αντίληψη που σχηματίσθηκε από την επιτόπια επίσκεψη για 
το πλάτος της βρέχόμενης ζώνης της ξηράς και άλλων συναφών 
στοιχείων δηλ. τη μορφολογία της περιοχής την κατάσταση της 
ακτής την κατάσταση του θαλασσίου χώρου τις καιρικές συνθήκες 
που επικρατούν στην περιοχή αυτή. 

5. Τη σχετική γνωμοδότηση του ΓΕΝ Φ. 187.2/8/9.1.86, αποφασίζει: 

1. Καθορίζει στο παραπάνω τοπογραφικό διάγραμμα 

α. Την οριογραμμή του αιγιαλού με κόκκινη συνεχή πολυγωνική γραμμή 
1. 2.20 της οποίας οι κορυφές εξασφαλίζονται από συν/νες κορυφών. 

6. Την οριογραμμή της παραλίας με συνεχή κίτρινη πολυγωνική γραμμή 
1 ’, 2', 20 ’, της οποίας οι κορυφές εξασφαλίζονται από συν/κες κορυφών. 

1) Αποφαίνεται ότι υφίσταται παλιός αιγιαλός 21' 22'', 28’' 

του οποίου η πολυγωνική γραμμή σημειώνεται με μπλέ χρώμα της 
οποίας οι κορυφές εξασφαλίζονται από συντεταγμένες κορυφών. 

2) Καθορίζεται ζώνη παραλίας πλάτους ΙΟμ. επειδή δεν εξυπηρετού¬ 
νται οι σκοποί της παρ. 1. του άρθρου 7 του Α.Ν. 2344/1940. 

Η Επιτροπή 
(Υπογραφές) 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠ/ΕΜ/43107. (4) 

Αναστολή οικοδομικών εργασιών, και χορήγηση οικοδομικών αδειών 
στο οικοδομικό τετράγωνο που περικλείεται από τους δρόμους 
Ειρήνης - Δημοκρατίας - Λαχανά 28ης Οκτωβρίου της Κοινότη¬ 
τας Ν. Επιβατών Ν. θεσ/νίκης για την τροποποίηση του Ρ.Σ. 
στο ΟΤ 39 με την διάνοιξη οδού που θα ενώνει την οδό Δημοκρα¬ 
τίας με την οδό 28ης Οκτωβρίου. 

Ο ΝΟΜΑΡΧΗΣ ΘΕΣ/ΝΙΚΗΣ 
' Εχοντας υπόψη: 

1. Τις διατάξεις του από 17.7.23 ΝΔ/τος περί σχεδίων πόλεων 
κλπ» όπως μεταγενέστερα τροποποιήθηκαν και συμπληρώθηκαν και 
ειδικότερα την παρ. 2 του άρθ. 8, όπως η παράγραφος αυτή προστέθηκε 
με το άρθρο 1 του Ν. 551/77 (ΦΕΚ 68/Α). 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» και ειδικότερα το άρθ. 27 (σύσταση Υπουργείου ΠΕΧΩΔΕ). 

3. Τις διατάξεις του Π. Δ/τος 183/86 «Έγκριση τροποποιή¬ 
σεων και καθορισμός όρων και περιορισμών δόμησης από τους 
Νομάρχες » (ΦΕΚ 70Α/5.6.86). 

4. Τις διατάξεις του Ν. 1337/83 (ΦΕΚ 33Α/14.3.83) όπως τροπο¬ 
ποιήθηκαν και συμπληρώθηκαν και ειδικότερα το άρθρ. 33 όπως συμπλη¬ 
ρώθηκε με το άρθρ. 8 παρ. 15 του Ν. 1512/85 (ΦΕΚ 4Α/11.1.85). 

5. Την αριθμ. 55/86 και 61/86 αποφάσεις του Κοινοτ. Συμ¬ 
βουλίου Ν. Επιβατών για τροποποίηση του Ρ.Σ. στο Ο.Τ. 39 με 


την διάνοιξη οδού που θα ενώνει την οδό Δημοκρατίας με την οδό 
28ης Οκτωβρίου και για επιβολή τρίμηνης αναστολής οικ. εργα¬ 
σιών στο ΟΤ 39 που περικλείεται από τους δρόμους Ειρήνης - 
Δημοκρατίας Λαχανά - 28ης Οκτωβρίου. 

6. Το γεγονός ότι η Κοινότητα Ν. Επιβατών κίνησε τη διαδικασία 
τροποποίησης του Ρ.Σ. στο Ο.Τ. 39 με την διάνοιξη της οδού μεταξύ 
των οδών Δημοκρατίας και 28ης Οκτωβρίου, αποφασίζουμε: 

Αναστέλλονται για τρεις μήνες οι οικοδομικές εργασίες και η 
χορήγηση οικοδομικών αδειών στο οικοδομικό τετράγωνο που περι¬ 
κλείεται από τους δρόμους Ειρήνης - Δημοκρατίας - Λαχανά - 28ης 
Οκτωβρίου εντός του εγκεκριμένου σχεδίου της Κοινότητας Ν. Επιβα¬ 
τών Ν. θεσ/νίκης όπως η περιοχή αυτή φαίνεται να περικλείεται με 
μπλέ γραμμή στο σχετικό τοπογραφικό διάγραμμα 1:5000 που 
θεωρήθηκε από το Δ/ντή Πολεοδομίας και που συνοπτικό του αντίτυπο 
δημοσιεύεται με αυτή την απόφαση. - 

Η παρούσα να δημοσιευθεί στην Εφημερίδα της Κυβέρνησης (άρθρο 1 
του ΝΔ 1018/71) και η ισχύς της αρχίζει από την κοινοποίησή της στους 
ενδιαφερομένους σύμφωνα με τις διατάξεις του άρθρ. 37 του Ν. 3200/55. 

θεσ/νίκη, 8 Οκτωβρίου 1986 

Ο Νομάρχης 
Ν. ΠΙΝΑΚΙΔΗΣ 


V 

\ 

Αριθ. ΑΠ/ΠΜ/4284 (5) 

Αναστολή οικοδομικών εργασιών και χορήγησης οικοδομικών αδειών 
στο οικοδομικό τετράγωνο που περικλείεται από τους δρόμους θή- 
χης- Παρασκευοπούλου Φωκαίας Βουλγαροκτόνου του Δήμου Κα¬ 
λαμαριάς, για τη δημιουργία σχολείου και οικοδομήσιμου χώρου. 

Ο ΝΟΜΑΡΧΗΣ ΘΕΣ/ΝΙΚΗΣ 
’ Εχοντας υπόψη: 

1. Τις διατάξεις του από 17.7.23 ΝΔ/τος, «περί σχεδίων πόλεων 
κλπ» όπως μεταγενέστερα τροποποιήθηκαν και συμπληρώθηκαν και 
ειδικότερα την παρ. 2 του άρθρ. 8, όπως η παράγραφος αυτή προστέ¬ 
θηκε με το άρθρο 1 του Ν. 551/77 (ΦΕΚ 68/Α). 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» και ειδικότερα το άρθρο 27 (σύσταση Υπουργείου (ΠΕΧΩΔΕ). 

3. Τις διατάξεις του Π. Δ/τος 183/86 «Έγκριση τροποποιή¬ 
σεων και καθορισμός όρων και περιορισμών δόμησης από τους 
Νομάρχες» (ΦΕΚ 70Α/5.6.86). 

4. Τις διατάξεις του Ν. 1337/83 (ΦΕΚ 33Α/14.3.83) όπως τροπο¬ 
ποιήθηκαν και συμπληρώθηκαν και ειδικότερα το άρθ. 33 όπως συμπλη¬ 
ρώθηκε με το άρθ. 8 παρ. 15 του Ν. 1512/85 (ΦΕΚ 4Α/11.1.85). 

5. Την αριθμ. 464/85 και 491/85 απόφαση του Δημοτικού Συμ¬ 
βουλίου Καλαμαριάς για χαρακτηρισμό του χώρου σχολείου και τμή¬ 
ματος ως οικοδομήσιμο που βρίσκεται στη συμβολή των δρόμων θήχης 
- Παρασκευοπούλου - Φωκαίας - Βουλγαροκτόνου. 


6. Το γεγονός ότι ο Δήμος Καλαμαριάς κίνησε τη διαδικασία χαρα¬ 
κτηρισμού του παραπάνω χώρου σχολείου. 

7. Το 3567/18.9.86 έγγραφο της Δ/νσης Οικισμού θεσ/νΐκης. 

8. Το 13120/1986 έγγραφο του Δήμου Καλαμαριάς, αποφασίζουμε: 

Αναστέλλονται για τρεις (3) μήνες οι οικοδομικές εργασίες και η χορή¬ 
γηση οικοδομικών αδειών στο οικοδομικό τετράγωνο που περικλείεται 
από τους δρόμους θήχης, Παρασκευοπούλου, Φωκαίας - Βουλγαροκτόνου 
εντός του εγκεκριμένου σχεδίου του Δήμου Καλαμαριάς όπως η περιοχή 
αυτή φαίνεται να περικλείεται με μπλέ γραμμή στο σχετικό τοπογραφικό 
διάγραμμα 1:5000 που θεωρήθηκε από το Δ/ντή Πολεοδομίας και που 
συνοπτικό αντίτυπο δημοσιεύεται με αυτή την απόφαση. 

Η παρούσα να δημοσιευθεί στην Εφημερίδα της Κυβέρνησης (άρθρο 
1 του ΝΔ. 1018/71) και η ισχύς της αρχίζει από την κοινοποίηση τους 
στους ενδιαφερομένους σύμφωνα με τις διατάξεις του άρθρου 37 του Ν. 
3200/55 «περί Διοικητικής αποκεντρώσεως». 

Θεσσαλονίκη, 30 Σεπτεμβρίου 1986 

Ο Νομάρχης 
Ν. ΠΙΝΑΚΙΔΗΣ 

ΑΝΑΚΟΙΝΩΣΕΙΣ 


Παρακατάθεσης αποζημιώσεως λόγω ρυμοτομίας. 


( 6 ) 


Ενόψει των διατάξεων του ΝΔ 17.7.1923 «περί σχεδίων Πόλεων 
Νομών κλπ» και του άρθρου 7 παρ. 1 του ΑΝ 1731/1939, γνωστοποιεί¬ 
ται προς κάθε ενδιαφερόμενο και προς τους φερόμενους δικαιούχους: 

α) Δήμο Θεσ/νίκης και β) Αλέξανδρο Ροβύθη κάτοικο Θεσ/νίκης 
ότι σε εκτέλεση της υπ’ αριθμ. 4770/1982 πράξεως τακτοποιήσεως 
και αναλογισμού αποζημιώσεως του Γραφείου Πολεοδομίας θεσ/νίκης 
που κυρώθηκε με την υπ’ αριθμ. ΤΑ 4194/1983 απόφαση του 
Νομάρχη θεσ/νίκης και της υπ’ αριθμ. 3512/85 αποφάσεως του 
Μονομελούς Πρωτοδικείου θεσ/νίκης παρακατατέθηκε στο Ταμείο 
Παρακαταθηκών και Δανείων (υποκατάστημα Θεσ/νίκης) η προσδιορι- 
σθείσα προσωρινή αποζημίωση των αναφερομένων στην παραπάνω 
πράξη ρυμοτομούμενων ή προσκυρουμένων στην ιδιοκτησία των κατα¬ 
θετών, 1) Πολυδεύκη Σαμόλαδά του Βασιλείου και 2) Ευτέρπης Σαμό¬ 
λαδά συζ. Πολυδεύκη οικοπεδικών τμημάτων με τα στοιχεία α) 1- 
2- 3- 4- 4 ερτ 1 εμβ. 49,40 μ 2 β) 2- 3- 4- 3’ - 2’ - 2 εμβ. 4,50μ 2 
γ) 3- 4- 6 ερ- 4’-3 εμβ. 0,80μ 2 δ) 6ερ- 4’- 8- 9- 10- 11-12-15 


ερ. 6ερ. εμβ. 42μ 2 και ε) 1- 5- 9 ερ- 4ερ- 1 εμβ. 80μ 2 που φέρονται 
ότι ανήκουν στην ιδιοκτησία των καθ’ ων ως άνω, με υπόχρεους τους 
καταθέτες και βρίσκονται επί του πεζόδρομου Χατζηκυριακού ο οποίος 
είναι κάθετος στην οδό Μάρκου Μπότσαρη του Δήμου θεσ/νίκης από 
την οποίαν απέχουν 30μ. περίπου και ότι για το σκοπό αυτό εκδόθηκαν 
τα υπ’ αριθμ. 366213/12.3.86 για δρχ. 3.191.100 και 
378056/10.10.86 για δρχ. 2.640.000 Γραμμάτια συστάσεως παρα¬ 
καταθήκης τα οποία και κατατέθηκαν στον συμβολαιογράφο θεσ/νίκης 
Ευάγγελο Βαντσίδη συνταχθεισών σχετικώς των υπ’ αριθμ. 8144/8. 
4.86 και 8447/17.10.86 πράξεων αυτού, αποδοτέα στους κατά 
Νόμο δικαιούχους, ειδοποιούμενοι ως εκ τούτου οι αξιούντες εμπράγ¬ 
ματα δικαιώματα στις προαναφερόμενες ιδιοκτησίες για να λάβουν 
γνώση και για τις νόμιμες συνέπειες. 


Θεσσαλονίκη, 20 Οκτωβρίου 1986 

Ο Πληρεξούσιος Δικηγόρος 
ΠΟΛΥΔΕΥΚΗΣ Β. ΣΑΜΟΛΑΔΑΣ 

(Αριθ. διπλ. 5074167/86/22.10.86). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



